ddrg/super_eurlex huggingface dataset:
(3)

Pyynnön esittäneisiin jäsenvaltioihin suuntautunut tuonti, johon on sovellettu päätöstä (EU) 2021/2313, on ollut hyödyllistä, sillä se on tuonut jäsenvaltioiden valtiollisten toimijoiden tai toimivaltaisten viranomaisten hyväksymien muiden organisaatioiden saataville tarvittavia lääkkeitä, lääkinnällisiä laitteita ja henkilösuojaimia, joista on ollut pulaa. Tällaisten tavaroiden kauppatilastot osoittavat, että niiden tuontimäärät ovat laskusuunnassa mutta määrät voivat vaihdella covid-19-epidemian torjunnassa tarvittavien tuotteiden uuden kysynnän mukaan. Vaikka rokottaminen on käynnissä unionissa ja vaikka viruksen leviämisen estämiseksi on toteutettu useita toimenpiteitä, covid-19-tartuntojen määrä pyynnön esittäneissä jäsenvaltioissa aiheuttaa edelleen kansanterveydellisiä riskejä. Koska asianomaisissa jäsenvaltioissa ilmoitetaan edelleen olevan puutetta covid-19-epidemian torjunnassa tarvittavista tavaroista, on aiheellista myöntää asetuksen (EY) N:o 1186/2009 74 artiklassa määriteltyihin tarkoituksiin maahantuotaville tavaroille vapautus tuontitulleista ja direktiivin 2009/132/EY 51 artiklassa määriteltyihin tarkoituksiin maahantuotaville tavaroille vapautus arvonlisäverosta.
(1)

Yritys Laboratoria Qualiphar NV/S.A., jäljempänä ’hakija’, toimitti 19 päivänä lokakuuta 2015 asetuksen (EU) N:o 528/2012 34 artiklan mukaisesti useiden jäsenvaltioiden, myös Ranskan, toimivaltaisille viranomaisille vastavuoroista rinnakkaista tunnustamista koskevan hakemuksen, joka koskee biosidivalmistetta Mouskito Spray, jäljempänä ’biosidivalmiste’. Biosidivalmiste on käyttövalmis tuote, jonka tarkoituksena on suojata ihmisten ihoa hyönteisenpistoilta ja jonka tehoaineena on etyylibutyyliasetyyliaminopropionaatti (IR 3535). Asetuksen (EU) N:o 528/2012 34 artiklan 1 kohdassa tarkoitettu hakemuksen arvioinnista vastaava viitejäsenvaltio on Belgia.
(7)

Tietyissä olosuhteissa kissojen ja koirien esiintyminen ei ole toivottavaa tai niillä on haitallinen vaikutus ihmisiin, heidän toimintoihinsa tai heidän käyttämiinsä tai valmistamiinsa tuotteisiin, ja näin ollen nämä eläimet voivat kuulua asetuksen (EU) N:o 528/2012 3 artiklan 1 kohdan g alakohdassa tarkoitetun haitallisten eliöiden määritelmän piiriin. Koska tuotteen sisältämä paprikauute on tarkoitettu torjumaan tällaisia haitallisia eliöitä, se on kyseisen asetuksen 3 artiklan 1 kohdan c alakohdassa tarkoitettu tehoaine.
(8)

Näin ollen hyväksymisen voimassaolo todennäköisesti päättyy hakijasta riippumattomista syistä ennen kuin on tehty päätös sen uusimisesta. Sen vuoksi on asianmukaista lykätä hyväksymisen voimassaolon päättymispäivää siten, että hakemuksen tutkimiselle jää riittävästi aikaa. Kun otetaan huomioon määräajat, jotka on vahvistettu arvioinnista vastaavan toimivaltaisen viranomaisen arvioinnille, kemikaaliviraston lausunnon laatimiselle ja toimittamiselle sekä tebukonatsolin käyttöä valmisteryhmään 8 kuuluvissa biosidivalmisteissa koskevan hyväksymisen uusimista koskevan komission päätöksen tekemiselle, voimassaolon päättymispäivää olisi lykättävä 30 päivään kesäkuuta 2026.
(8)

Näin ollen hyväksymisen voimassaolo todennäköisesti päättyy hakijasta riippumattomista syistä ennen kuin on tehty päätös sen uusimisesta. Sen vuoksi on asianmukaista lykätä hyväksymisen voimassaolon päättymispäivää siten, että hakemuksen tutkimiselle jää riittävästi aikaa. Kun otetaan huomioon määräajat, jotka on vahvistettu arvioinnista vastaavan toimivaltaisen viranomaisen arvioinneille, kemikaaliviraston lausunnon laatimiselle ja toimittamiselle sekä K-HDO:n käyttöä valmisteryhmään 8 kuuluvissa biosidivalmisteissa koskevan hyväksymisen uusimista koskevan komission päätöksen tekemiselle, voimassaolon päättymispäivää olisi lykättävä 31 päivään joulukuuta 2026.
(8)

Näin ollen hyväksymisen voimassaolo todennäköisesti päättyy hakijasta riippumattomista syistä ennen kuin on tehty päätös sen uusimisesta. Sen vuoksi on asianmukaista lykätä hyväksymisen voimassaolon päättymispäivää siten, että hakemuksen tutkimiselle jää riittävästi aikaa. Kun otetaan huomioon määräajat, jotka on vahvistettu arvioinnista vastaavien toimivaltaisten viranomaisten arvioinneille, kemikaaliviraston lausunnon laatimiselle ja toimittamiselle sekä etofenproksin käyttöä valmisteryhmään 8 kuuluvissa biosidivalmisteissa koskevan hyväksymisen uusimista koskevan komission päätöksen tekemiselle, voimassaolon päättymispäivää olisi lykättävä 31 päivään lokakuuta 2026.
(5)

Arvioinnista vastaava toimivaltainen viranomainen ilmoitti 24 päivänä toukokuuta 2022 komissiolle, että arviointi on viivästynyt, koska lisätutkimukset ovat tarpeen hormonitoimintaa häiritsevien ominaisuuksien määrittämistä koskevien kriteerien arvioimiseksi muiden kuin kohde-eliöiden osalta. Arvioinnista vastaava toimivaltainen viranomainen on pyytänyt hakijaa toimittamaan lisätiedot arvioinnin suorittamiseksi asetuksen (EU) N:o 528/2012 8 artiklan 2 kohdan mukaisesti. Nämä tiedot odotetaan toimitettavan arvioinnista vastaavalle toimivaltaiselle viranomaiselle heinäkuuhun 2023 mennessä.
(6)

Taiwanissa toimiluvan saaneisiin keskusvastapuoliin sovellettavat oikeudellisesti sitovat vaatimukset koostuvat futuurikauppalaista, jota on täydennetty futuurien määritysyhteisöjä koskeva säännöstöllä (Regulations Governing Futures Clearing Houses) ja futuurien määritysyhteisöjen perustamista koskevilla standardeilla (Standards Governing the Establishment of Futures Clearing Houses). Taiwanissa toimiviin futuurien määritysyhteisöihin sovelletaan myös lisäsääntöjä, joista säädetään palveluyritysten arvopaperi- ja futuurimarkkinoilla toteuttamien sisäisen valvonnan järjestelmien perustamista koskevassa säännöstössä (Regulations Governing the Establishment of Internal Control Systems by Service Enterprises in Securities and Futures Markets), futuuripörssejä koskevassa säännöstössä (Regulations Governing Futures Exchanges) ja futuurien myyjiä koskevassa säännöstössä (Regulations Governing Futures Commission Merchants).
(8)

Saadakseen toimiluvan Kolumbiassa keskusvastapuolen on toimitettava SFC:lle toimintasääntönsä sekä selvitys kunkin hallinnoimansa järjestelmän riittävyydestä. Keskusvastapuolen toimintasäännöissä on oltava yksityiskohtaiset määräykset tavasta, jolla keskusvastapuolen on täytettävä ensisijaisissa säännöissä ja PFMI-periaatteissa asetetut korkeatasoiset standardit ja vaatimukset. Toimintasääntöihin on sisällyttävä säännöksiä, jotka koskevat osallistumisvaatimuksia, viestintäjärjestelmiä, määritettävissä olevien rahoitusvälineiden tyyppiä, riskinhallintamenettelyjä, oikea-aikaista toimitusta koskevia menettelyjä, osallistujien antamia vakuuksia, toimenpiteitä, joihin on ryhdyttävä, jos osallistujat rikkovat velvoitteitaan, tilintarkastus- ja riskinarviointikomiteoiden organisointia ja toimintaa sekä toiminnan jatkuvuutta. Kun SFC ovat hyväksynyt toimintasäännöt, se tarkistaa, onko keskusvastapuolella valmiudet toiminnan aloittamiseen tilojen, ammatillisten ja teknologisten resurssien, menettelyjen ja valvonnan suhteen. Kun keskusvastapuoli on saanut toimiluvan, sen toimintasäännöistä tulee sen kannalta oikeudellisesti sitovia. Kaikki toimintasääntöihin tehtävät muutokset on hyväksytettävä SFC:llä.
(4)

Tanskan hallitus on ehdottanut Kasper Egede GLYNGØa, joka on paikallisen julkisyhteisön edustaja, jolla on paikallisen julkisyhteisön vaaleissa saatu valtuutus Byrådsmedlem, Hedensted Kommune (kaupunginvaltuuston jäsen, Hedenstedin kunta), alueiden komitean jäseneksi jäljellä olevaksi toimikaudeksi eli 25 päivään tammikuuta 2025,
(4)

Espanjan hallitus on ehdottanut Alfonso RUEDA VALENZUELAa, joka on alueellisen julkisyhteisön edustaja, jolla on alueellisen julkisyhteisön vaaleissa saatu valtuutus, Presidente de la Junta de Galicia (Galician aluehallituksen puheenjohtaja), alueiden komitean jäseneksi jäljellä olevaksi toimikaudeksi eli 25 päivään tammikuuta 2025,
23.

EN 13852-3:2021 Nosturit. Offshorenosturit. Osa 3: Kevyet offshorenosturit Huomautus 1: Yhdenmukaistetun standardin EN IEC 60079-0:2018 lausekkeessa 2 tarkoitetut velvoittavat viittaukset on luettava standardin EN IEC 60079-0:2018, sellaisena kuin se on oikaistuna standardilla EN IEC 60079-0:2018/AC:2020-02, velvoittaviksi viittauksiksi. Huomautus 2: Yhdenmukaistetun standardin EN ISO 80079-36:2016 lausekkeessa 2 tarkoitetut velvoittavat viittaukset on luettava standardin EN ISO 80079-36:2016, sellaisena kuin se on oikaistuna standardilla EN ISO 80079-36:2016/AC:2019, velvoittaviksi viittauksiksi. Varaus: tämä julkaisu ei kata seuraavaa standardin osaa: taulukon ZB.1 sarake ”Remarks/Notes” (Huomiot/Huomautukset).
(2)

ADR-sopimuksen 14 artiklan mukaan jokainen sopimuspuoli voi ehdottaa yhden tai useampia muutoksia ADR-sopimuksen liitteisiin. Vaarallisten tavaroiden kuljetuksia käsittelevä työryhmä, jäljempänä ’WP.15’, on elin, jolla on toimivalta päättää tällaisten muutosten hyväksymisestä. ADN-sopimuksen 20 artiklan mukaan jokainen sopimuspuoli voi ehdottaa yhden tai useampia muutoksia ADN-sopimuksen liitteenä oleviin määräyksiin. ADN-sopimuksella perustettu hallinnollinen komitea on elin, jolla on toimivalta päättää tällaisten muutosten hyväksymisestä. Kaksivuotiskaudella 2020–2022 WP.15 hyväksyi ADR-sopimuksen liitteisiin muutoksia, joista ilmoitettiin ADR-sopimuksen sopimuspuolille 6 päivänä heinäkuuta 2022, ja ADN-sopimuksen hallinnollinen komitea hyväksyi ADN-sopimuksen liitteenä oleviin määräyksiin muutoksia, joista ilmoitettiin ADN-sopimuksen sopimuspuolille 1 päivänä heinäkuuta 2022.
LIITE III

TURVALLISUUSLUOKAT JA KÄSITTELYOHJEET

Osapuolten on käytettävä seuraavia turvallisuusluokkia, jotta voidaan tunnistaa tämän sopimuksen yhteydessä käsitellyt ja vaihdetut arkaluonteiset tiedot.

Tätä varten sopimuksen 9 artiklan 2 kohdassa esitettyjä merkintöjä on sovellettava seuraavasti:

— Merkintää ”ETS rajoitettu” sovelletaan unionissa merkintänä ”SENSITIVE: ETS Joint Procurement”; Sveitsissä merkintänä ”LIMITED: ETS”

— Merkintää ”ETS arkaluonteinen” sovelletaan unionissa ja Sveitsissä merkintänä ”SENSITIVE: ETS”

— Merkintää ”ETS kriittinen” sovelletaan unionissa ja Sveitsissä merkintänä ”SPECIAL HANDLING: ETS Critical”

Tiedot, joissa on merkintä ”SPECIAL HANDLING: ETS Critical”, ovat arkaluonteisempia kuin tiedot, joissa on merkintä ”SENSITIVE: ETS”, jotka puolestaan ovat arkaluonteisempia kuin tiedot, joissa on merkintä ”SENSITIVE: ETS Joint Procurement” unionissa tai ”LIMITED: ETS” Sveitsissä.

Osapuolet sopivat laativansa käsittelyohjeet unionin päästökauppajärjestelmän olemassa olevan tietojen luokituspolitiikan perusteella sekä Sveitsin tietosuoja-asetuksen ja liittovaltion tietosuojalain perusteella. Käsittelyohjeet on toimitettava sekakomitean hyväksyttäviksi. Hyväksymisen jälkeen kaikkia tietoja on käsiteltävä turvallisuusluokituksen mukaisesti käsittelyohjeita noudattaen.

Mikäli osapuolet ovat arvioineet turvallisuusluokan eri tavalla, sovelletaan korkeampaa luokitusta.

Kunkin osapuolen lainsäädännössä on oltava vastaavat keskeiset tietoturvavaatimukset seuraavia käsittelyvaiheita varten ja tässä yhteydessä on otettava huomioon päästökauppajärjestelmän turvallisuusluokat.

— Asiakirjan luominen — Resurssit — Turvallisuusluokka

— Tallennus — Sähköinen asiakirja verkossa — Sähköinen asiakirja paikallisympäristössä — Paperiasiakirja

— Sähköinen siirto — Puhelin ja matkapuhelin — Faksi — Sähköposti — Tiedonsiirto

— Fyysinen siirto — Suullinen — Henkilökohtainen luovutus — Postijärjestelmä

— Käyttö — Käsittely IT-sovelluksilla — Tulostus — Kopiointi — Poistaminen pysyvästä paikasta
NEUVOSTON PÄÄTÖS

annettu 20. syyskuuta 2022,

neuvoston kannan vahvistamisesta esitykseen Euroopan unionin lisätalousarvioksi nro 4 varainhoitovuodeksi 2022

(2022/C 364/01)

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 a artiklan kanssa,

ottaa huomioon unionin yleiseen talousarvioon sovellettavista varainhoitosäännöistä, asetusten (EU) N:o 1296/2013, (EU) N:o 1301/2013, (EU) N:o 1303/2013, (EU) N:o 1304/2013, (EU) N:o 1309/2013, (EU) N:o 1316/2013, (EU) N:o 223/2014, (EU) N:o 283/2014 ja päätöksen N:o 541/2014/EU muuttamisesta sekä asetuksen (EU, Euratom) N:o 966/2012 kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU, Euratom) 2018/1046 (1) ja erityisesti sen 44 artiklan,

sekä katsoo seuraavaa:

— unionin talousarvio varainhoitovuodeksi 2022 hyväksyttiin lopullisesti 24 päivänä marraskuuta 2021 (2);

— komissio toimitti 1 päivänä heinäkuuta 2022 ehdotuksen, joka sisälsi lisätalousarvioesityksen nro 4 varainhoitovuoden 2022 yleiseen talousarvioon,

ON PÄÄTTÄNYT SEURAAVAA:

Ainoa artikla Neuvoston kanta esitykseen Euroopan unionin lisätalousarvioksi nro 4 varainhoitovuodeksi 2022 vahvistettiin 20 päivänä syyskuuta 2022. Kannan tekstiin voi kokonaisuudessaan tutustua tai sen voi ladata neuvoston verkkosivuston osoitteessa https://www.consilium.europa.eu/.

Tehty Brysselissä 20 päivänä syyskuuta 2022. Neuvoston puolesta Puheenjohtaja M. BEK

(1) EUVL L 193, 30.7.2018, s. 1.

(2) EUVL L 45, 24.2.2022, s. 1.
(2)

Asetuksen (EU) 2021/953 mukaan kolmansien maiden unionin kansalaisille ja heidän perheenjäsenilleen antamat koronatodistukset voidaan hyväksyä, jos komissio katsoo, että kyseiset todistukset annetaan asetuksen nojalla vahvistettuja vaatimuksia vastaaviksi katsottavien vaatimusten mukaisesti. Lisäksi jäsenvaltioiden on Euroopan parlamentin ja neuvoston asetuksen (EU) 2021/954 (2) mukaisesti sovellettava asetuksessa (EU) 2021/953 vahvistettuja sääntöjä myös niihin kolmansien maiden kansalaisiin, jotka eivät kuulu mainitun asetuksen soveltamisalaan, edellyttäen, että he oleskelevat tai asuvat laillisesti jonkin jäsenvaltion alueella ja että heillä on oikeus matkustaa muihin jäsenvaltioihin unionin oikeuden mukaisesti. Sen vuoksi tässä päätöksessä säädettyjä vastaavuushavaintoja olisi sovellettava covid-19-rokotusta koskeviin todistuksiin, joita Brasilian liittotasavalta antaa unionin kansalaisille ja heidän perheenjäsenilleen. Tällaisia vastaavuushavaintoja olisi asetuksen (EU) 2021/954 perusteella sovellettava vastaavasti myös covid-19-rokotusta koskeviin todistuksiin, joita Brasilian liittotasavalta mainitussa asetuksessa vahvistetuin edellytyksin antaa jäsenvaltioiden alueella laillisesti oleskeleville tai asuville kolmansien maiden kansalaisille.
(11)

Jäsenvaltiot voivat kuitenkin ryhtyä myöntämään oleskelulupia Yhdistyneen kuningaskunnan kansalaisille sopimuksen 18 artiklan 1 tai 4 kohdan nojalla jo siirtymäkaudella, jos ne haluavat tehdä niin hallinnollisista tai muista syistä. Asetusta (EY) N:o 1030/2002, sellaisena kuin se on muutettuna Euroopan parlamentin ja neuvoston asetuksella (EU) 2017/1954 (5), ei kuitenkaan vielä sovelleta kaikilta osin. Sen takia jäsenvaltioiden olisi käytettävä asetuksessa (EY) N:o 1030/2002, sellaisena kuin se on muutettuna neuvoston asetuksella (EY) N:o 380/2008 (6), vahvistettua kolmansien maiden kansalaisten oleskelulupien nykyistä kaavaa, kunnes asetusta (EU) 2017/1954 ruvetaan soveltamaan.
(2)

Asetuksen (EU) 2021/953 mukaan kolmansien maiden unionin kansalaisille ja heidän perheenjäsenilleen antamat koronatodistukset voidaan hyväksyä, jos komissio katsoo, että kyseiset todistukset annetaan asetuksen nojalla vahvistettuja vaatimuksia vastaaviksi katsottavien vaatimusten mukaisesti. Lisäksi jäsenvaltioiden on Euroopan parlamentin ja neuvoston asetuksen (EU) 2021/954 (2) mukaisesti sovellettava asetuksessa (EU) 2021/953 vahvistettuja sääntöjä myös niihin kolmansien maiden kansalaisiin, jotka eivät kuulu mainitun asetuksen soveltamisalaan, edellyttäen, että he oleskelevat tai asuvat laillisesti jonkin jäsenvaltion alueella ja että heillä on oikeus matkustaa muihin jäsenvaltioihin unionin oikeuden mukaisesti. Sen vuoksi tässä päätöksessä säädettyjä vastaavuushavaintoja olisi sovellettava covid-19-rokotusta ja -testausta koskeviin todistuksiin, joita Uusi-Seelanti antaa unionin kansalaisille ja heidän perheenjäsenilleen Cookinsaarten, Niuen ja Tokelaun osalta. Tällaisia vastaavuushavaintoja olisi asetuksen (EU) 2021/954 perusteella sovellettava vastaavasti myös covid-19-rokotusta ja -testausta koskeviin todistuksiin, joita Uusi-Seelanti mainitussa asetuksessa vahvistetuin edellytyksin antaa jäsenvaltioiden alueella laillisesti oleskeleville tai asuville kolmansien maiden kansalaisille Cookinsaarten, Niuen ja Tokelaun osalta.
(7)

Asetuksessa (EU) N:o 1333/2014 (EKP/2014/48) edellytettyjen rahamarkkinatilastojen säännöllistä laatimista varten voidaan määrätä seuraamuksia vakuudettoman markkinasegmentin tiedoissa olevista virheistä, joita ei ole korjattu ennen EKP:n tai kansallisen keskuspankin tietojen toimittamiselle asettamaa määräaikaa, koska EKP:n rahapolitiikkaan liittyvien tehtävien suorittamiseksi on erittäin tärkeää saada oikea-aikaisesti vakuudettoman segmentin täsmälliset ja täydelliset tilastotiedot, jotka vastaavat ehdottoman luotettavuuden vaatimuksia. Tämän vuoksi on sopivaa ja tarkoituksenmukaista, että eurojärjestelmän keskuspankit soveltavat tätä päätöstä kolmen kuukauden kuluttua tiedoksiannosta tapauksissa, joissa on kyse asetuksen (EU) N:o 1333/2014 (EKP/2014/48) mukaisten tilastointiin liittyvien tiedonantovaatimusten noudattamatta jättämisestä, jotta voidaan varmistaa yhdenmukaisuus asetuksen (EU) 2022/1917 (EKP/2022/31) soveltamisen kanssa.
1)

Korvataan 3.02 artiklan 1 kohta seuraavasti: ”1. Sur le Rhin sont valables les certificats de qualification de l’Union, les livrets de service et livres de bord délivrés en vertu de la directive (UE) 2017/2397, ainsi que les certificats de qualification, les livrets de service et livres de bord délivrés en vertu du présent règlement, qui prévoit des exigences identiques à celles énoncées dans ladite directive. La qualification pour une fonction à bord doit pouvoir être attestée à tout moment a) par le conducteur, au moyen d’un certificat de qualification de conducteur pour le type et les dimensions du bâtiment concerné ou un certificat de qualification de l’Union de conducteur, assorti le cas échéant des autorisations spécifiques nécessaires; b) par les autres membres d’équipage, au moyen d’un livret de service en cours de validité qui leur est délivré et qui contient un certificat de qualification ou un certificat de qualification de l’Union; c) par les experts en navigation à passagers et les experts en gaz naturel liquéfié, par un certificat de qualification ou un certificat de qualification de l’Union, de même par les secouristes, les porteurs d’appareil respiratoire et le personnel de sécurité à bord des bateaux transportant des marchandises dangereuses, par un certificat relatif à ces opérations spécifiques. Par dérogation aux lettres b) et c), les membres d’équipage de navires de mer naviguant sur le Rhin, à l’exception du conducteur, peuvent attester de leur qualification en présentant un certificat délivré ou reconnu conformément à la convention STCW.”
(1)

Asetuksen (EU) 2021/2115 hyväksymisen jälkeen on määrä perustaa eurooppalainen YMP-verkosto maatalouden ja maaseudun kehittämisen alalla toimivien kansallisten verkostojen, organisaatioiden ja viranomaisten verkottamiseksi unionin tasolla. Eurooppalaisella YMP-verkostolla olisi korvattava Euroopan parlamentin ja neuvoston asetuksen (EU) N:o 1305/2013 52 artiklan 1 kohdan mukaisesti perustettu eurooppalainen maaseudun kehittämisverkosto ja asetuksen (EU) N:o 1305/2013 (2) 53 artiklan 1 kohdan mukaisesti perustettu eurooppalaisen innovaatiokumppanuuden verkosto.
(2)

Kansalaisaloitteen järjestäjät esittävät aloitteelle seuraavat tavoitteet: ”Tämän aloitteen tavoitteena on helpottaa sellaisten henkilöiden pääsyä koulutukseen, joilla on erityisiä oppimisvaikeuksia (ts. dysleksia, dyskalkulia, dysgrafia). Tällaisia oppimisvaikeuksia omaavien opiskelijoiden on hankalaa kouluttautua, koska aiheesta ei tiedetä riittävästi eikä sopivaa oppimateriaalia ole ja koska koeolosuhteet ovat heidän kannaltaan epäoikeudenmukaisia. Jäsenvaltioissa on haettu asiaan ratkaisuja erikseen, mutta eri maissa määritellään oppimisvaikeudet eri tavoin ja käytetään erilaisia tunnistus- ja tukimenetelmiä, joten maiden välillä on suuria eroja. Opiskelijoita saatetaan näin ollen kohdella eri tavoin eri jäsenvaltioissa, mikä voi haitata heidän liikkumisvapauttaan, joka taataan EU:n perussopimuksissa, ja vaikuttaa heidän koulutukseensa ja yhteiskunnalliseen integroitumiseensa. Tällä kansalaisaloitteella pyydämme komissiota tekemään SEUT-sopimuksen 165 artiklan 4 kohdan toisen luetelmakohdan nojalla ehdotuksen neuvoston suositukseksi, joka sisältää yhteiset suuntaviivat kansallisille hallituksille oppimisvaikeuksien tunnistamista ja käsittelyä varten. Oppimisvaikeuksia omaavien parempi integrointi koulutusjärjestelmään olisi tärkeä askel kohti tasapuolisten mahdollisuuksien varmistamista kaikille EU:n kansalaisille.”
(2)

Asetuksen (EY) N:o 178/2002 25 artiklan 1 kohdan mukaan kunkin jäsenvaltion on nimettävä jäsen ja varajäsen edustajikseen EFSAn johtokuntaan. Neuvosto nimittää näin nimetyt jäsenet ja varajäsenet neljän vuoden toimikaudeksi, joka voidaan uusia, ja jäsenillä on äänioikeus.
(4)

Euroopan parlamentin ja neuvoston asetuksen (EY) N:o 401/2009 (4) 2 artiklan mukaan Euroopan ympäristökeskuksen (EEA) tehtävänä on kerätä, käsitellä ja eritellä ympäristöä koskevan Euroopan tieto- ja seurantaverkoston (Eionet) puitteissa tietoja erityisesti ympäristön laadusta ja kuormituksesta sekä ympäristölle haitallisista kemiallisista aineista. Jotta voidaan lisätä synergiaa EEA:n nykyisten tietokantojen kanssa, koota yhteen tietoja laitosten ympäristövaikutuksista, parantaa yleisön ja poliittisten päättäjien saataville asetettujen tietojen laatua sekä helpottaa mahdollisten riskien (esim. dominovaikutusten) tunnistamista, on asianmukaista, että EEA perustaa komission puolesta direktiivin 2012/18/EU 21 artiklan 3 ja 4 kohdassa tarkoitetut tietokannat ja pitää ne ajan tasalla. Jäsenvaltioiden olisi käytettävä näitä tietokantoja, kun ne toimittavat direktiivin 2012/18/EU 18 artiklan 1 kohdassa ja 21 artiklan 3 kohdassa tarkoitettuja tietoja.
6)

Toimivaltaisten viranomaisten on ilmoitettava riittävän ajoissa etukäteen 5 kohdassa tarkoitettua ulkoistamista, delegointia tai alihankintaa koskevista suunnitelmista, ja niiden on annettava tiedot vaatimuksista, joita tällaiseen ulkoistamiseen, delegointiin tai alihankintaan ehdotetaan sovellettaviksi. Toimivaltaisen EKPJ:n komitean on vastattava 5 kohdan mukaista suostumusta koskevaan pyyntöön kahden kuukauden kuluessa siitä, kun sille on ilmoitettu suunnitellusta ulkoistamisesta, delegoinnista tai alihankinnasta. Jos suostumusta ei anneta, vastaukseen on liitettävä kieltäytymisen taustalla olevat syyt. Jos toimivaltainen viranomainen ei saa vastausta kahden kuukauden pituisen määräajan kuluessa, se voi ilmoittaa toimivaltaiselle EKPJ:n komitealle pyynnöstään uudelleen. Eurojärjestelmän keskuspankeilla tai EKPJ:n keskuspankeilla, tapauksesta riippuen, on aikaa vielä yksi kuukausi, jonka kuluessa niiden on vastattava toiseen ilmoitukseen. Eurojärjestelmän keskuspankeilla – tai tapauksesta riippuen EKPJ:n keskuspankeilla – on vielä kuukausi aikaa vastata toiseen ilmoitukseen. Jos vastausta ei anneta tämän määräajan kuluessa, toimivaltaisen viranomaisen oletetaan saaneen suostumuksen ulkoistamiseen, delegointiin tai alihankintaan.